cyanic-selkie/wikianc huggingface dataset:
Βυζαντινό φορητό ηλιακό ρολόι
Ενα φορητό ηλιακό ρολόι και ημερολόγιο της πρώιμης βυζαντινής εποχής εκτίθεται στο Μουσείο Επιστημών του Λονδίνου. Αγοράστηκε από ιδιώτη που ανέφερε ότι το απέκτησε στον Λίβανο. Χρονολογείται στο δεύτερο ήμισυ του 5ου αιώνα ή τις αρχές του 6ου αιώνα. Είναι κατασκευασμένο από ορείχαλκο (μπρούντζο) και έχει σχήμα δίσκου διαμέτρου 13,5 εκ. και βάθους περίπου 1,5 εκ. Η πρόσθια κυκλική επιφάνειά του φέρει σε δύο ημικύκλια τα ονόματα των μηνών του Ιουλιανού Ημερολογίου (ίδια με τα σημερινά), και σε μικρότερο κύκλο τα σύμβολα των ημερών της εβδομάδας (κεφάλια θεοτήτων). Επίσης κυκλικά έχει τα ονόματα κύριων πόλεων της εποχής σε ελληνική γραφή, όπως Ρώμη, Κωνσταντινούπολη, Ρόδος κ.ά. μαζί με το γεωγραφικό πλάτος τους σε μοίρες, επίσης σε ελληνικά αριθμητικά. Αυτός ο δίσκος είναι τυπικός και για άλλα φορητά ηλιακά ρολόγια της εποχής. Εκείνο που κάνει ιδιαίτερο το συγκεκριμένο ρολόι είναι ότι εσωτερικά φέρει σύστημα αξόνων και γραναζιών με καστάνια, μέρος ενός συστήματος που έδειχνε τη φάση της Σελήνης, την ημέρα του μήνα και τη θέση του Ήλιου στο ζωδιακό κύκλο. Σώζονται τέσσερα γρανάζια και δύο άξονες. Ο μηχανισμός αυτός μοιάζει με ανάλογο μηχανισμό που περιγράφει ο Αλ-Μπιρούνι περίπου το έτος 1000 μ.Χ. Η πίσω επιφάνεια του μηχανισμού λείπει και έχουν γίνει μόνο υποθετικές αναπαραστάσεις του. Μετά τον Μηχανισμό των Αντικυθήρων, είναι ο δεύτερος παλαιότερος μηχανισμός με οδοντωτούς τροχούς που έχει βρεθεί.
Η ανεύρεση αυτού του βυζαντινού μηχανισμού δείχνει ότι η ελληνιστική παράδοση που πιστοποιείται από τον Μηχανισμό των Αντικυθήρων (1ος αι. π.Χ.) συνεχίστηκε ενεργά και στην βυζαντινή εποχή και πιθανώς επηρέασε την αντίστοιχη ισλαμική παράδοση. Επίσης δείχνει την ανεπάρκεια των πληροφοριών που περιέχονται στις γραπτές πηγές.
Παραπομπές
Μηχαν Μηχαν Μηχαν
Ευρωπαϊκή Ναυτική Δύναμη
right|thumb|250px|Το έμβλημα της EUROMARFOR Η Ευρωπαϊκή Ναυτική Δύναμη (Euromarfor ή EMF) είναι μια Πολυεθνική Ναυτική Δύναμη, ικανή να εκτελεί αεροναυτικές και αμφίβιες επιχειρήσεις, η δε σύνθεσή της εξαρτάται από την ανατεθείσα αποστολή.
Η Euromarfor δημιουργήθηκε το 1995 όταν η Γαλλία, η Ιταλία, η Πορτογαλία και η Ισπανία συμφώνησαν να δημιουργηθεί μια δύναμη, με την οποία θα εκπληρώσουν τις αποστολές που ορίζονταν στη διακήρυξη του Πήτερσμπεργκ (Petersberg tasks), όπως ο θαλάσσιος έλεγχος, οι ανθρωπιστικές αποστολές, οι ειρηνευτικές επιχειρήσεις, οι επιχειρήσεις αντίδρασης σε κρίσεις (προληπτική ανάπτυξη, θαλάσσιες περιπολίες, εκκαθάριση ναρκοπεδίων, κλπ) καθώς και οι επιχειρήσεις επιβολής της ειρήνης. Αφιερωμένη κατά προτεραιότητα στην Ευρωπαϊκή Ένωση (η δύναμη συμπεριλαμβάνεται στον κατάλογο των δυνάμεων της ΕΕ στο ελάχιστο επίπεδο της Ομάδας Επιχειρήσεων (task group) με την ικανότητα να παρέχει ένα αναπτυσσόμενο Ναυτικό Στρατηγείο υψηλής ετοιμότητας ως Στοιχείο Ναυτικής Διοίκησης (Maritime Component Command MCC)), η Euromarfor μπορεί να χρησιμοποιηθεί είτε σε ένα περιβάλλον ΝΑΤΟ, ενεργώντας ως τμήμα του ευρωπαϊκού τομέα του ΝΑΤΟ, ή να ενεργεί κατόπιν εντολής άλλων διεθνών οργανισμών, όπως ο ΟΗΕ, ο ΟΑΣΕ ή οποιαδήποτε άλλη πολυεθνική συμμαχία.
Οργάνωση
Η δομή της διοίκησης της EMF αντικατοπτρίζει το μη μόνιμο χαρακτήρα της δύναμης. Η πολιτική-στρατιωτική αρχή της EUROMARFOR είναι η Ανώτατη Διυπουργική Επιτροπή (High Level Inter-Ministerial Committee (CIMIN)), στο ανώτατο επίπεδο της οργάνωσης των EUROFORCES, επικουρούμενη από την Πολιτικοστρατιωτική ομάδα εργασίας (POLMIL WG'') ως εκτελετικό της όργανο. Η CIMIN εξασφαλίζει την πολιτικο-στρατιωτική κατεύθυνση των συμμετεχόντων κρατών, καθορίζει τις προϋποθέσεις για την ανάπτυξη της δύναμης και εκδίδει οδηγίες για τον COMEUROMARFOR.
Κάτω από το POLMIL WG, μεταξύ άλλων ομάδων εργασίας, υπάρχει η ομάδα EMF Subworking Group (EMF SWG), η οποία αποτελείται από εκπροσώπους από κάθε ένα από τα Εθνικά Γενικά Επιτελεία Ναυτικού. Αυτή η ομάδα EMF SWG έχει συμβουλευτικό ρόλο προς το POLMIL WG για συγκεκριμένα θέματα Ναυτικών Επιχειρήσεων και εκφράζει τις απόψεις των Εθνικών Γενικών Επιτελείων Ναυτικού για συγκεκριμένα θέματα δικής τους αρμοδιότητας, όπως τις τυποποιημένες διαδικασίες λειτουργίας και οργανικά θέματα.
Ο Επιχειρησιακός διοικητής της δύναμης είναι ο COMEUROMARFOR (CEMF), ο οποίος ορίζεται κάθε δύο χρόνια εκ περιτροπής μεταξύ των Εθνικών Ναυτικών Αρχών (National Naval Authorities- NNAs) των 4 χώρων, και συγκεκριμένα των:
Το Επιχειρησιακό Στρατηγείο (Operational Headquarter (OHQ)) του CEMF βρίσκεται στο εκάστοτε Εθνικό Κέντρο Επιχειρήσεων που διατίθεται ανάλογα με τη διοικούσα χώρα, και στελεχώνεται από το προσωπικό του, ο δε CEMF, στηρίζεται τόσο στο δικό του Εθνικό Επιτελείο όσο και στο προσωπικό τού μόνιμου κέντρου της EMF (EMF Permanent Cell (EMFPC)), για την εκπλήρωση των καθηκόντων που του έχουν ανατεθεί.
Το Permanent Cell αποτελείται από τον Διευθυντή (βαθμού Πλοιάρχου) προερχόμενο από την ίδια χώρα με τον CEMF, 4 αξιωματικούς του Ναυτικού ως εθνικούς αντιπρόσωπους από τη Γαλλία, την Ιταλία, την Πορτογαλία και την Ισπανία, 2 αξιωματικούς του Ναυτικού ως παρατηρητές από την Ελλάδα και την Τουρκία και μια γραμματεία για την υποστήριξή του.
Όταν η Δύναμη ενεργοποιείται, υπάρχουν τρία επίπεδα διοίκησης:
Πώς ενεργοποιείται η EUROMARFOR
Η EUROMARFOR είναι μια μη μόνιμου χαρακτήρα πολυεθνική ναυτική δύναμη, η οποία, αν και αποτελείται από τέσσερα έθνη, είναι ανοικτή σε άλλες χώρες της ΕΕ.
Ανάλογα με τη φύση της επιχείρησης, το μέγεθος της δύναμης μπορεί να κυμαίνεται από μια μικρή Ομάδα Επιχειρήσεων (task group), που δημιουργείται από λίγα πλοία, έως μια ευρέος φάσματος Δύναμη Επιχειρήσεων, αποτελούμενη από αεροπλανοφόρα, σκάφη συνοδείας και υποστήριξης, καθώς και ένα αμφίβιο στοιχείο, ανάλογα με τις ανάγκες της επιχείρησης. Για κάθε έργο, η απαιτούμενη δύναμη και η οργάνωση, συμφωνείται από κοινού από τα συμμετέχοντα κράτη. Εξάλλου, η δύναμη μπορεί να ενσωματώσει μονάδες από μη κράτη - μέλη, για εκπαιδευτικούς σκοπούς ή πραγματικές επιχειρήσεις (Real World Operations (RWO)).
Η EUROMARFOR είναι Δύναμη αντίδρασης, στο μέτρο και το πλαίσιο της εκάστοτε αποστολής, η οποία μπορεί να ενεργοποιηθεί εντός 5 ημερών από τη στιγμή που λάβει τη διαταγή ενεργοποίησης.
Ιστορικό
Η ιδέα για την ίδρυση της EUROMARFOR ξεκινά τον Ιούνιο του 1992, όταν υπεγράφη από τους υπουργούς εξωτερικών της Δυτικοευρωπαϊκής Ένωσης (Western European Union - WEU) η διακήρυξη του Πήτερσμπεργκ.
Μετά τη διαδικασία της διαβούλευσης που άρχισε το 1993, η Γαλλία, η Ιταλία, η Ισπανία και η Πορτογαλία, επέδειξαν τη βούλησή τους να συμβάλλουν στην εκπλήρωση των αποστολών που απορρέουν από την ανωτέρω διακήρυξη, με την υπογραφή στις 15 Μαΐου 1995 της δήλωσης της Λισσαβόνας, που δημιούργησε επίσημα τις EUROFORCES (που περιελάμβαναν τη Ναυτική EUROMARFOR και την Επίγεια / Στρατιωτική Δύναμη EUROFOR).
Μετά τη δημιουργία της το 1995, η EMF μεγάλωσε και αποδείχτηκε γρήγορα μια επιτυχημένη πρωτοβουλία. Το 2001, αξιωματικοί από την Ελλάδα και την Τουρκία εντάχθησαν στο Euromarfor Permanent Cell ως παρατηρητές.
Τα χρονικά διαστήματα στη θάλασσα σε επιχειρήσεις και ασκήσεις, σημείωναν αύξηση κάθε χρόνο και ανάμεσα στις πολλές σημαντικές αποστολές που αναλήφθηκαν, η EMF (παρά το γεγονός ότι ήταν μια πρόσφατη οργάνωση) αναπτύχθηκε κατά τη διάρκεια αυτής της περιόδου σε τρεις (3) πραγματικές επιχειρήσεις  Real World Operations (RWO). Η πρώτη, ήταν η Operation Coherent Behaviour στην Ανατολική Μεσόγειο. Η επιχείρηση αυτή, η πρώτη αυτόνομη επιχείρηση στην ιστορία της EMF, έγινε στο πλαίσιο εντολής από τα 4 Έθνη της EUROMARFOR. Στην επιχείρηση Coherent Behaviour, η EMF ήταν σε στενή συνεργασία με τις αρχές του ΝΑΤΟ, στην ίδια περιοχή  Επιχείρησης Active Endeavor και για τον ίδιο σκοπό (την εκτέλεση μιας επιχείρησης Συλλογής Πληροφοριών, Παρακολούθησης και Αναγνώρισης) από τον Οκτώβριο έως το Νοέμβριο του 2002.
Με την ολοκλήρωση της πρώτης αυτής RWO, άλλη μια πρόκληση έγινε αποδεκτή από την EMF και η δύναμη διατέθηκε για άλλη μια φορά σε μια νέα RWO, την υποστήριξη του Διεθνούς Συνασπισμού στον Ινδικό Ωκεανό στην Επιχείρηση Enduring Freedom.
Στο πλαίσιο της Operation Resolute Behaviour, η EMF ενσωματάθηκε στην Επιχείρηση Enduring Freedom μεταξύ Ιανουαρίου 2003 και Δεκεμβρίου 2005 και ανέλαβε τη διοίκηση της επιχείρησης, σε διάφορες περιόδους, εκτελώντας συνολικά ένα (1) χρόνο διοίκησης. Η αποστολή αυτή, για τη διάρκειά της και την έκταση των επιχειρήσεων, ήταν μια σημαντική προσπάθεια και μια επίδειξη της ισχυρής δέσμευσης των κρατών της EMF να αγωνιστούν μαζί με τη διεθνή κοινότητα στον παγκόσμιο πόλεμο κατά της τρομοκρατίας. Ταυτόχρονα, η επιχείρηση αυτή ήταν το τελικό βήμα για να καταστεί η EMF μια πολύ γνωστή και ώριμη δύναμη και να αποδείξει την ικανότητά της να εκτελεί και διοικεί επιχειρήσεις οπουδήποτε στον κόσμο.
Κατά τη διάρκεια αυτής της αρχικής περιόδου, όχι μόνο μέσω της συμμετοχής της σε πραγματικές επιχειρήσεις, αλλά και μέσω ενός απαιτητικού προγράμματος ασκήσεων συνεργασίας με τις χώρες της Νότιας Μεσογείου, η προβολή και η διεθνή αναγνώριση της EMF αυξήθηκαν σημαντικά.
Η EUROMARFOR αναπτύχθηκε επίσης, υπό την αιγίδα των Ηνωμένων Εθνών, ως Διοικητής (CTF 448) της Δύναμης Επιχειρήσεων (Task Force) της επιχείρησης UNIFIL για χρονική περίοδο ενός έτους, από τον Μάρτιο του 2008 έως τον Φεβρουάριο του 2009. Αυτή η ανάπτυξη της EMF για εκτέλεση RWO, έδειξε για μια ακόμη φορά την ευελιξία και ικανότητα δράσης της, υπό την αιγίδα διαφορετικού οργανισμού. Αυτή θεωρείται σαν μια ιστορική ανάπτυξη, διότι ήταν η πρώτη φορά στην ιστορία που εκτελέστηκε μια Ναυτική Επιχείρηση από τα Ηνωμένα Έθνη, καθώς επίσης γιατί για πρώτη φορά η EMF αναπτύχθηκε υπό την αιγίδα των Ηνωμένων Εθνών. Η πιο πρόσφατη ενεργοποίηση της EUROMARFOR, προκειμένου να συμμετάσχει σε πραγματική επιχείρηση, έγινε την 6 Δεκμβρίου 2011, στο πλαίσιο της διευθυνόμενης από την Ευρωπαϊκή Ένωση Επιχείρησης ATALANTA, στην περιοχή του Ινδικού Ωκεανού. Η συμμετοχή της δύναμης στην εν λόγω επιχείρηση ολοκληρώθηκε τον Αύγουστο του 2013. Στις 6 Δεκεμβρίου 2013 ενεργοποιήθηκε εκ νέου για να συμμετάσχει στην ίδια Επιχείρηση.
Από την ίδρυση της, η Euromarfor έχει ενεργοποιηθεί για ένα σύνολο 62 μηνών για πραγματικές επιχειρήσεις.
Εξωτερικοί σύνδεσμοι
Κατηγορία:Ευρωπαϊκή Ένωση
Η κούκλα του σατανά
Η ταινία Η κούκλα του σατανά (αγγλικά: Child's Play) είναι ένα θρίλερ τρόμου αμερικανικής παραγωγής του 1988. Προβλήθηκε στις αμερικανικές αίθουσες στις 9 Νοεμβρίου του 1988. Είναι η πρώτη ταινία της σειράς Η κούκλα του σατανά, και μας παρουσιάζει για πρώτη φορά τον χαρακτήρα Τσάκι. Πρωταγωνιστούν οι Μπραντ Ντούριφ, Κάθριν Χικς, Κρις Σαράντον, Άλεξ Βίνσεντ και Ντίνα Μάνοφ. Η Χικς υποδύεται μια χήρα μητέρα που δίνει μια κούκλα στον γιο της, αγνοώντας ότι η κούκλα κατέχεται από την ψυχή ενός κατά συρροήν δολοφόνου.
Η ταινία κυκλοφόρησε στις Ηνωμένες Πολιτείες στις 9 Νοεμβρίου 1988, από την MGM / UA Communications Co. Έχει κερδίσει περισσότερα από 44 εκατομμύρια δολάρια έναντι προϋπολογισμού παραγωγής 9 εκατομμυρίων δολαρίων.
Πλοκή
Μία σκοτεινή νύχτα του 1988, ο Τσάρλς Λι Ρέι, ένας κατά συρροήν δολοφόνος, κυνηγείται από τον ντετέκτιβ Μάικ Νόρρις, ο οποίος καταφέρνει με το όπλο του να τον τραυματίσει. Ο συνεργάτης του Τσαρλς, Έντι Καπούτο, δραπετεύει με ένα αυτοκίνητο, αφήνοντας πίσω τον Τσαρλς. Ο Τσαρλς μπαίνει σε ένα κατάστημα παιχνιδιών και ο Μάικ τον ακολουθεί. Ο Τσαρλς, συνειδητοποιώντας ότι πεθαίνει, εκτελεί ένα ξόρκι Βουντού για να μεταφέρει την ψυχή του σε μια από τις κούκλες του καταστήματος. Μαύρα σύννεφα μαζεύονται πάνω από το κατάστημα, και ένας κεραυνός προκαλεί μία έκρηξη, καταστρέφοντας το μαγαζί. Ο Μάικ επιβιώνει και μπαίνει στο κατάστημα, όπου βρίσκει τον Τσαρλς νεκρό, με την κούκλα στα χέρια του.
Την επόμενη μέρα, η χήρα μητέρα Κάρεν Μπάρκλεϊ αγοράζει εν αγνοία της την ίδια κούκλα - η οποία τώρα αποκαλεί τον εαυτό της "Τσάκι" - από έναν άστεγο έμπορο ως δώρο γενεθλίων για τον εξάχρονο γιο της, Άντι Μπάρκλεϊ. Αργότερα εκείνο το απόγευμα, η καλύτερη φίλη της Κάρεν, η Μάγκι, μένει στο σπίτι με τον Άντι, ενώ η Κάρεν εργάζεται έως αργά την νύχτα. Αφότου ο Άντι πέφτει για ύπνο, η Μάγκι βρίσκει τον Τσάκι να κάθεται μπροστά σε μια τηλεόραση συντονισμένη με ένα βραδινό τηλεοπτικό δελτίο ειδήσεων που μιλάει για τον θάνατο του Τσαρλς Λι Ρέι. Επιστρέφει την κούκλα στο κρεβάτι του Άντι, αλλά στη συνέχεια κάποιος την χτυπάει στο πρόσωπο με ένα σφυρί και πέφτει έξω από ένα παράθυρο του σπιτιού, από τον όγδοο όροφο της πολυκατοικίας, με αποτέλεσμα να σκοτώνεται. Η αστυνομία ερευνάει το διαμέρισμα και ο Ντετέκτιβ Νόρις θεωρεί ύποπτο τον Άντι. Πριν επιστρέψει στο κρεβάτι του, ο Άντι ισχυρίζεται ότι ο Τσάκι σκότωσε τη Μάγκι. Η Κάρεν, αντιλαμβανόμενη τις υποψίες της αστυνομίας για τον Άντι, διώχνει θυμωμένη τους αστυνομικούς από το σπίτι της.
Το επόμενο πρωί, ο Τσάκι λέει στον Άντι να κάνει κοπάνα από το σχολείο, και να πάνε μαζί να πάρουν ένα τρένο, στο κέντρο του Σικάγο. Ο Τσάκι αποσπάει την προσοχή του Άντι, ώστε να μπει κρυφά στο σπίτι του Έντι Καπούτο και να προκαλέσει μία έκρηξη, όπου και τον σκοτώνει. Ο Άντι θεωρείται για άλλη μια φορά ύποπτος και τοποθετείται σε μία ψυχιατρική κλινική αφού ισχυρίζεται και πάλι ότι ο Τσάκι είναι υπεύθυνος για τη δολοφονία.
Πίσω στο σπίτι, η Κάρεν θλιμμένη ετοιμάζεται να πετάξει τη συσκευασία της κούκλας, όταν βλέπει ότι οι μπαταρίες της πέφτουν μέσα από το κουτί. Συνειδητοποιόντας ότι τόσο καιρό ο Τσάκι δούλευε χωρίς μπαταρίες, η Κάρεν, σε μία προσπαθεί να ανακαλύψει αν είναι όντως ζωντανός, απειλεί ότι θα τον κάψει στο τζάκι. Τότε, εκείνος της επιτίθεται και τρέχει έξω από το διαμέρισμα. Η Κάρεν τον κυνηγά, αλλά ο Τσάκι δραπετεύει. Η Κάρεν πηγαίνει στο αστυνομικό τμήμα και εξηγεί τι συνέβη, αλλά ο Μάικ δεν την πιστεύει. Η Κάρεν βρίσκει τον άστεγο έμπορο και του ζητά περισσότερες πληροφορίες σχετικά με το πού βρήκε την κούκλα. Καθώς ο πωλητής προσπαθεί να της επιτεθεί σεξουαλικά, ο Μάικ τη σώζει και αναγκάζει τον έμπορο να παραδεχτεί ότι πήρε την κούκλα από το κατεστραμμένο κατάστημα παιχνιδιών. Η Κάρεν προσπαθεί ξανά να πείσει τον Μάικ ότι η κούκλα είναι ζωντανή, αλλά εκείνος αρνείται να την πιστέψει, επιμένοντας ότι σκότωσε τον Τσάρλς Λι Ρέι εκείνη τη νύχτα. Αφού η Κάρεν γυρίζει σπίτι, ο Τσάκι επιτίθεται στον Μάικ. Ο Μαίκ καταφέρνει να τον τραυματίσει με το όπλο του, και ο Τσάκι ανακαλύπτει έκπληκτος ότι αιμορραγεί και νιώθει πόνο.
Ο Τσάκι επισκέπτεται τον άνθρωπο που του δίδαξε μαγεία Βουντού, τον Τζον, ο οποίος τον ενημερώνει ότι όσο περισσότερο παραμένει ο Τσάκι μέσα στο σώμα της κούκλας, τόσο πιο ανθρώπινη θα γίνεται η υπόσταση του. Ο Τσάκι απαιτεί από τον Τζον να τον βοηθήσει να αντιστρέψει το ξόρκι, αλλά ο Τζον αρνείται. Ο Τσάκι αρπάζει την κούκλα βουντού του Τζον και τη χρησιμοποιεί για να σπάσει το πόδι και το χέρι του Τζον. Ο Τζον του αποκαλύπτει ότι για να ξεφύγει από την κούκλα, ο Τσάκι θα πρέπει να μεταφέρει την ψυχή του στον Άντι, τον πρώτο άνθρωπο στον οποίο αποκάλυψε ότι είναι ζωντανός. Ο Τσάκι μαχαιρώνει τη κούκλα βουντού του Τζον στο στήθος και δραπετεύει. Η Κάρεν και ο Μάικ φτάνουν λίγο αργότερα στο ίδιο σημείο. Πριν πεθάνει, ο Τζον τους λέει ότι παρόλο που ο Τσάκι είναι κούκλα, η καρδιά του είναι απόλυτα ανθρώπινη και ευάλωτη, επομένως αν τον χτυπήσουν εκεί θα μπορέσουν να τον σκοτώσουν.
Ο Τσάκι πηγαίνει στην ψυχιατρική κλινική που κρατείται ο Άντι. Καθώς ο Τσάκι σκοτώνει έναν γιατρό της κλινικής, ο Άντι δραπετεύει και επιστρέφει στο σπίτι του. Ο Τσάκι τον ακολουθεί και τον χτυπάει με ένα ρόπαλο του μπέιζμπολ, αφήνοντας τον αναίσθητο. Καθώς ο Τσάκι ετοιμάζεται να μπει μέσα στο σώμα του, η Κάρεν και ο Μάικ φτάνουν να τον σταματήσουν. Ο Τσάκι τραυματίζει τον Μάικ στο πόδι, αλλά στη συνέχεια η Κάρεν τον ρίχνει στο τζάκι. Ο Άντι ρίχνει ένα αναμμένο σπίρτο μέσα σε αυτό, και ο Τσάκι καίγεται. Η Κάρεν και ο Άντι βγαίνουν από το δωμάτιο για να βοηθήσουν τον Μάικ, αλλά ο Τσάκι βγαίνει από το τζάκι και αρχίζει να κυνηγάει τον Άντι. Η Κάρεν πυροβολεί τον Τσάκι αρκετές φορές και θεωρούν ότι στον σκότωσαν. Ο συνεργάτης του Μάικ, Τζακ, φτάνει στο διαμέρισμα, και αρχικά αρνείται να πιστέψει την ιστορία που του λένε. Όμως εκείνη την στιγμή, ο Τσάκι εμφανίζεται και προσπαθεί να στραγγαλίσει τον Τζον. Κατά τη διάρκεια της πάλης, ο Μάικ πυροβολεί τον Τσάκι στην καρδιά, και τελικά τον σκοτώνει.
Ο Τζακ, ο Μάικ, η Κάρεν και ο Άντι φεύγουν από το δωμάτιο, και το πλάνο παγώνει, καταγράφοντας το πρόσωπο του Άντι, υπονοώντας ότι σαφώς έχει σημαδευτεί από αυτή την εμπειρία, καθώς η οθόνη μαυρίζει, και η ταινία τελειώνει.
Ανάπτυξη
Στο αρχικό σενάριο του Μαντσίνι, Blood Buddy, η κούκλα θα είχε γεμίσει με ψεύτικο αίμα που θα της επέτρεπε να αιμορραγεί και θα ζωντανεύει αφού ο Άντι αναμίξει το δικό του αίμα με τη κούκλα. Η κούκλα θα αντιπροσώπευε την καταπιεσμένη οργή του Άντι και θα είχε στοχεύσει τους εχθρούς του. Το αρχικό σενάριο του Μαντσίνι θα αποτελούσε μια ιστορική ταινία που θα ασχολούταν με την επίδραση της διαφήμισης και της τηλεόρασης στα παιδιά. Στο αρχικό σενάριο του Μαντσίνι ήταν ασαφές εάν ο Άντι ή ο Τσάκι ήταν ο δολοφόνος.
Σιέντλτσε
Το Σιέντλτσε (πολωνικά: Siedlce, γίντις: שעדליץ ) είναι πόλη του Βοεβοδάτο Μασοβίας στην ανατολική Πολωνία. Ο πληθυσμός του είναι 77.354 κάτοικοι (2021). Στο παρελθόν η πόλη ήταν η πρωτεύουσα του Βοεβοδάτου Σιέντλτσε (1975–1998). Η πόλη βρίσκεται ανάμεσα σε δύο μικρούς ποταμούς, τον Μουχάφκα (Muchawka) και τον Χελένκα (Helenka) και βρίσκεται κατά μήκος της Ευρωπαϊκής Οδού E30, περίπου 90 χλμ. ανατολικά της Βαρσοβίας. Είναι η τέταρτη μεγαλύτερη πόλη του βοεβοδάτου και η έδρα της Ρωμαιοκαθολικής Επισκοπής του Σιέντλτσε. Το Σιέντλτσε είναι ένα τοπικό εκπαιδευτικό, πολιτιστικό και επιχειρηματικό κέντρο.
Η κούκλα του σατανά
Ανάπτυξη
Ο Τσάρλς Μπαντ εξέφρασε το ενδιαφέρον του για τη μαγνητοσκόπηση του σεναρίου και αργότερα δημιούργησε την σειρά ταινιών Puppet Master. Όταν το σενάριο έγινε τελικά αποδεκτό από το κινηματογραφικό στούντιο United Artists, ξαναγράφηκε από τον Τζον Λάφια ο οποίος θέλησε να κάνει τον χαρακτήρα του Άντι πιο συμπαθητικό. Στο αρχικό σενάριο του Λάφια, η ψυχή του Τσαρλς Λι Ρέι θα μεταφερόταν στην κούκλα αφού εκτελέστηκε στην ηλεκτρική καρέκλα.
Σιέντλτσε
Ιστορία
Η πόλη, η οποία αποτελεί τμήμα της ιστορικής επαρχίας της Ελάσσονος Πολωνίας, πιθανότατα ιδρύθηκε λίγο πριν από τον 15ο αιώνα και αναφέρθηκε για πρώτη φορά ως Siedlecz σε έγγραφο που εκδόθηκε το 1448. Το 1503, ο τοπικός ευγενής Ντάνιελ Σιεντλέτσκι έχτισε ένα νέο χωριό με το ίδιο όνομα κοντά, μαζί με μια εκκλησία. Το 1547 παραχωρήθηκαν στην πόλη τα δικαιώματα του Μαγδεβούργου από τον Βασιλιά Σιγισμούνδο Α΄ της Πολωνίας. Το Σιέντλτσε ως αστικό κέντρο δημιουργήθηκε μετά από συγχώνευση των δύο γειτονικών χωριών. Ήταν μια ιδιωτική πόλη, διοικητικά τοποθετημένη στο Βοεβοδάτο Λούμπλιν (1474-1795) στην Επαρχία Ελάσσονος Πολωνίας του Πολωνικού Στέμματος. Τον 16ο αιώνα και μέχρι τα μέσα του 17ου αιώνα, το Σιέντλτσε ευημερούσε, με τον πληθυσμό του να αυξάνεται γρήγορα και με έναν αριθμό τεχνιτών να ανοίγουν τα καταστήματά τους εδώ. αριστερά|μικρογραφία| Πρώην φυλάκιο του 18ου αιώνα Η περίοδος της ευημερίας έληξε κατά τη διάρκεια της σουηδικής εισβολής στην Πολωνία (1655–1660), όταν το Σιέντλτσε, μαζί με τις περισσότερες πόλεις της Ελάσσονος Πολωνίας, κάηκαν από τους Κοζάκους, τους Τάταρους, τους Μοσχοβίτες, τους Σουηδούς και τους Τρανσυλβανούς. Μετά από αυτές τις συγκρούσεις, η πόλη ανήκε στην οικογένεια Τσαρτορίσκι, ως προίκα της Γιοάννα Ολέντζκα, η οποία παντρεύτηκε τον Πρίγκιπα Μίχαου Γέζι Τσαρτορίσκι. Το 1692, το Σιέντλτσε κάηκε ξανά και η καταστροφή χρησιμοποιήθηκε από τον Καζίμιες Τσαρτορίσκι, τον γιο του Μίχαου Γέζι, για να σχεδιάσει μια νέα, σύγχρονη πλατεία αγοράς, μαζί με παρακείμενους δρόμους. Στο πρώτο μισό του 18ου αιώνα κτίστηκε νέος ενοριακός ναός. Το 1775, αφού η Αλεξάντρα Τσαρτορίσκα παντρεύτηκε τον Χετμάνο Μίχαου Καζίμιες Ογκίνσκι, η πόλη πέρασε στην οικογένεια Ογκίσνκι. Εκείνη την εποχή το Σιέντλτσε αναδείχθηκε ως ένα από τα σημαντικότερα πολιτιστικά κέντρα του έθνους. Το Παλάτι Ογκίνσκι επισκέφθηκαν αρκετοί αξιόλογοι καλλιτέχνες και συγγραφείς, όπως ο Φραντσίσεκ Καρπίνσκι και ο Γιούλιαν Ούρσιν Νιεμτσέβιτς. Ο Βασιλιάς Στανίσουαφ Αύγουστος Πονιατόφσκι επισκέφτηκε το παλάτι δύο φορές, το 1783 και το 1793. Χάρη στις προσπάθειες της Αλεξάντρα Ογκίνσκα, έγιναν αρκετές βελτιώσεις στο Σιέντλτσε. Ανάμεσά τους χτίστηκε ένα νέο δημαρχείο, που πλέον αποτελεί ένα από τα σύμβολα της πόλης.
Η κούκλα του σατανά
Γυρίσματα
Η κύρια μαγνητοσκόπηση ξεκίνησε στις 7 Ιανουαρίου 1988 και ολοκληρώθηκε στις 5 Μαρτίου 1988. Η κούκλα του σατανά γυρίστηκε στο Σικάγο ώστε οι σκηνές να είναι ρεαλιστικές. Το Brewster Apartments, ένα ορόσημο του Σικάγο που βρίσκεται στο Diversey Parkway και στη λεωφόρο Pine Grove, χρησίμευσε ως η τοποθεσία του διαμερίσματος όπου ζούσαν οι Άντι και Κάρεν και απεικονίζεται στην αφίσα της ταινίας.
Σιέντλτσε
Μεσοπόλεμος και Β΄ Παγκόσμιος Πόλεμος
Κατά τη διάρκεια της εισβολής στην Πολωνία, η Γερμανία βομβάρδισε Πολωνούς πολίτες πρόσφυγες στο δρόμο από τη Βαρσοβία προς το Σιέντλτσε και η πόλη στη συνέχεια κατελήφθη από τη Γερμανία μέχρι το 1944. Η πολωνική κυβέρνηση εκκένωσε το πολωνικό απόθεμα χρυσού, μέρος του οποίου ήταν αποθηκευμένο στο Σιέντλτσε, στη συμμαχική με την Πολωνία Γαλλία. Στα μέσα Σεπτεμβρίου 1939, η γερμανική Einsatzgruppe V εισήλθε στην πόλη για να διαπράξει θηριωδίες κατά των Πολωνών. Το Σιέντλτσε περιλαμβανόταν στην Περιφέρεια του Γενικού Κυβερνείου της Βαρσοβίας (κεντρική Πολωνία που κατεχόταν από τη Γερμανία). Κατά τη διάρκεια του πολέμου, η περιοχή του Σιέντλτσε ήταν το σπίτι μιας μεγάλης αντάρτικης δύναμης του Πολωνικού Εσωτερικού Στρατού και άλλων υπόγειων οργανώσεων, όπως ο Λαϊκός Στρατός. Λόγω του γερμανικού τρόμου, η πόλη έχασε το ένα τρίτο του πληθυσμού της, συμπεριλαμβανομένης ολόκληρης της εβραϊκής κοινότητάς της που εκτοπίστηκε σε στρατόπεδα εξόντωσης κατά τη διάρκεια του Ολοκαυτώματος. Στα τέλη Ιουλίου 1944 (βλ. Επιχείρηση Καταιγίδα), οι μονάδες του Εσωτερικού Στρατού απελευθέρωσαν την πόλη, μαζί με τον Κόκκινο Στρατό. Μετά τον πόλεμο, το 50% του Σιέντλτσε ήταν ερειπωμένο, συμπεριλαμβανομένου του δημαρχείου.
Η κούκλα του σατανά
Γυρίσματα
Το πλήρες όνομα του Τσάκι, Τσάρλς Λι Ρέι, προέρχεται από τα ονόματα των διαβόητων δολοφόνων Τσαρλς Μάνσον, Λη Χάρβεϊ Όσβαλντ και Τζέιμς Ερλ Ρέι.
Σιέντλτσε
Κλίμα
Το Σιέντλτσε έχει ωκεάνιο κλίμα (Κλιματική ταξινόμηση Κέππεν: Cfb) χρησιμοποιώντας το -3 C ισόθερμο ή υγρό ηπειρωτικό κλίμα (Κλιματική ταξινόμηση Κέππεν: Dfb) χρησιμοποιώντας το 0 C ισόθερμο.
Σημεία ενδιαφέροντος
μικρογραφία|330x330εσ| Παλάτι Ογκίνσκι Ανάμεσα στην ιστορική αρχιτεκτονική της πόλης είναι:
Πολιτισμός
μικρογραφία| Έκσταση του Αγίου Φραγκίσκου της Ασίζης, (περίπου 1580) του [[Δομήνικος Θεοτοκόπουλος|Ελ Γκρέκο, που εκτίθεται στο Επισκοπικό Μουσείο στο Σιέντλτσε]] Η πόλη είναι πολιτιστικός κόμβος για ολόκληρο το βοεβοδάτο, με φεστιβάλ, εκθέσεις και συναυλίες εθνικής σημασίας. Η πόλη έχει τρία μουσεία και τρεις δημόσιες βιβλιοθήκες. Οι κύριοι εμψυχωτές του πολιτισμού που λειτουργούν στην πόλη είναι το Κέντρο Πολιτισμού και Τέχνης (CKiS) και το Δημοτικό Πολιτιστικό Κέντρο (ΜΟΚ). Υπάρχουν δύο κινηματογραφικές αίθουσες, ο κινηματογράφος τέχνης που διευθύνεται από το CKiS και το δίκτυο κινηματογράφου πολλαπλών οθονών Novekino. Στην πόλη δραστηριοποιούνται διάφορα καλλιτεχνικά σχήματα, συμπεριλαμβανομένων των χορευτικών εταιρειών LUZ και Caro Dance, της Χορωδίας του Σιέντλτσε και του ES Theatre. Η πόλη διαθέτει επίσης μια έκθεση τέχνης που βρίσκεται στο Πανεπιστήμιο. Εκεί σώζεται ο πίνακας του Ελ Γκρέκο, «Η Έκσταση του Αγίου Φραγκίσκου». Είναι ο μοναδικός πίνακας του Ελ Γκρέκο στην Πολωνία.
Η κούκλα του σατανά
Γυρίσματα
Ο θάνατος της Μάγκι αρχικά είχε σχεδιαστεί έτσι ώστε να πάθει ηλεκτροπληξία, κατά τη διάρκεια του μπάνιου της. Η ιδέα αυτή απορρίφθηκε και αργότερα χρησιμοποιήθηκε για το θάνατο της Τίφανι στη Νύφη του Τσάκι.
Οπτικά εφέ
Η ταινία χρησιμοποίησε διάφορους τρόπους για να απεικονίσει τον Τσάκι, συμπεριλαμβανομένης της ραδιοελεγχόμενης animatronics που λειτουργεί από εννέα ή περισσότερους κουκλοπαίκτες και παιδικούς ηθοποιούς. (Η λέξη "animatronic" προέρχεται από τις επιχειρήσεις θεματικών πάρκων της Walt Disney.) Διάφορα animatronics και καλλυντικά χρησιμοποιήθηκαν για κάθε σκηνή. Σε όλη την ταινία, ο Τσάκι μεταβαίνει από την εμφάνιση ενός παιχνιδιού, σε αυτή ενός ανθρώπου. Η ταινία δημιούργησε πολλαπλά animatronics Τσάκι, όπως ένα τσακωμένο ξέσπασμα Τσάκι, ένα περπάτημα Τσάκι και ένα σταθερό Τσάκι.
Σιέντλτσε
Πολιτισμός
Μεταξύ των μέσων ενημέρωσης που λειτουργούν στην περιοχή αυτή είναι η τοπική τηλεόραση (TV Siedlce) και ο καθολικός ραδιοφωνικός σταθμός Radio Podlasie. Το Σιέντλτσε είναι η τοποθεσία των περιφερειακών κεντρικών γραφείων του TVP Warsaw/ TVP Info, του RDC (Radio For You) και του Radio Eska.
Η κούκλα του σατανά
Δοκιμαστική προβολή
Η ταινία έλαβε αρχικά αρνητικές κριτικές μετά από μία δοκιμαστική προβολή δύο ωρών στο κοινό. Στη συνέχεια, οι Χόλαντ, Κρίσνερ και Μαντσίνι έκοψαν πολλές σκηνές από την ταινία για να μειώσουν τον χρόνο που βρισκόταν ο Τσάκι στην οθόνη, κάτι που ο Κρίσνερ είχε υποστηρίξει κατά τη διάρκεια της παραγωγής ώστε να παρατείνει την αγωνία του τηλεθεατή.
Σιέντλτσε
Αδελφοποιημένες πόλεις
Το Σιέντλτσε είναι αδελφοποιημένο με τις: Το 2022, λόγω της εισβολής της Ρωσίας στην Ουκρανία, το Σιέντλτσε διέκοψε τη συνεργασία της με τη ρωσική πόλη Κίροφ, η οποία ξεκίνησε το 2008.
Εξωτερικοί σύνδεσμοι
Κατηγορία:Πόλεις της Πολωνίας Κατηγορία:Πόλεις του Βοεβοδάτου Μασοβίας Κατηγορία:Πόλεις πόβιατ της Πολωνίας Κατηγορία:Ελάσσων Πολωνία Κατηγορία:Βοεβοδάτο Λούμπλιν (1474-1795) Κατηγορία:Κυβερνείο Σιέντλτσε Κατηγορία:Κυβερνείο Λούμπλιν Κατηγορία:Βοεβοδάτο Λούμπλιν (1919-1939) Κατηγορία:Τοποθεσίες του Ολοκαυτώματος στην Πολωνία
Η κούκλα του σατανά
Δοκιμαστική προβολή
Οι τρεις τους είπαν επίσης ότι η δοκιμαστική προβολή τους έκανε να αφαιρέσουν την Τζέσικα Γουόλτερ ως φωνής της κούκλας. Οι κομμένες σκηνές, θα έδειχναν τον Τσαρλς Λι Ρέι, ως άνθρωπο, να καταδιώκει μια μεθυσμένη γυναίκα μόνο και μόνο για να ανακαλύψει ότι ο Μάικ Νόρρις ανήκει σε μια μυστική επιχείρηση, τον Άντι να βρίσκει μία φωτογραφία του νεκρού πατέρα του, τον Τζον να θεραπεύει ένα βρέφος μέσω ενός τελετουργικού Βουντού, και τον Τσάκι, ως κούκλα, να προσπαθεί ανεπιτυχώς να εισέλθει στο δωμάτιο του Άντι στη ψυχιατρική κλινική και να προσπαθεί να εξαπατήσει ένα ψυχικά άρρωστο κορίτσι με το όνομα Μόνα, για να τον μεταφέρει στο θάλαμο.
KFC
Η KFC είναι αλυσίδα εστιατορίων, γνωστή για το τηγανητό της κοτόπουλο. Ξεκίνησε από τον Κόλονελ Σάντερς στο Βόρειο Κόρμπιν του Κεντάκι των Ηνωμένων Πολιτειών το 1930, ενώ η πρώτη δικαιόχρηση άνοιξε το 1952. Έως το 1991 ήταν γνωστή ως Kentucky Fried Chicken, ενώ από τότε καθιερώθηκε να αναφέρεται με το ακρωνύμιο της ονομασίας της. Η εταιρεία διαθέτει καταστήματα σε όλο τον κόσμο. Εκτός από κοτόπουλο, στα εστιατόρια πωλούνται επίσης σαλάτες, τηγανητές πατάτες, χάμπεργκερ κ.ά.
Η κούκλα του σατανά
Μουσική
Η μουσική συντέθηκε από τον Τζόι Ρεντζέττι, ο οποίος παρουσίαζε μια συλλογή ηλεκτρονικών και ορχηστρικών στοιχείων. Τμήματα του soundtrack κυκλοφόρησαν σε βινύλιο το 1989 και αργότερα ακολούθησε άλλη μία έκδοση βινυλίου από την Waxwork Records που παρουσίασε την πλήρη μουσική από την ταινία.
KFC
Κριτική
Η KFC έχει δεχτεί κριτική για την κατάσταση των πουλερικών, σύνδεση του φαγητού που σερβίρει με την παχυσαρκία και για την επίδρασή της στο περιβάλλον. Στις ΗΠΑ κυρίως, έχουν κυκλοφορήσει διάφορες θεωρίες συνωμοσίας και αστικοί μύθοι σύμφωνα με τα οποία τα πουλερικά που χρησιμοποιούνται είναι γενετικά τροποποιημένα και φρικτώς παραμορφωμένα.
Η κούκλα του σατανά
Πρεμιέρα
Η κούκλα του σατανά δημιουργήθηκε με προϋπολογισμό 9.000.000 δολαρίων. Η ταινία κυκλοφόρησε στις 9 Νοεμβρίου 1988. Η ταινία κέρδισε συνολικά 33.244.684 δολάρια στο box office των ΗΠΑ και 10.952.000 δολάρια στο εξωτερικό, συγκεντρώνοντας ένα παγκόσμιο συνολικό ποσό 44.196.684 δολαρίων.
KFC
Υποκαταστήματα
Υπάρχουν υποκαταστήματα KFC στην Ασία, την Αφρική, την Ευρώπη, τη Μέση Ανατολή, τη Βόρεια Αμερική και την Ωκεανία. Στην Ελλάδα υπάρχουν οκτώ καταστήματα KFC.
Παραπομπές
Κατηγορία:Επιχειρήσεις των ΗΠΑ Κατηγορία:Πολυεθνικές επιχειρήσεις τροφίμων Κατηγορία:Εταιρείες ιδρυθείσες το 1930 Κατηγορία:Πολιτισμός του Κεντάκι
Η κούκλα του σατανά
Home media
Η κούκλα του σατανά κυκλοφόρησε αρχικά σε VHS στη Βόρεια Αμερική από τη MGM / UA Home Video στις 25 Απριλίου 1989.
Η ταινία κυκλοφόρησε για πρώτη φορά σε DVD από την MGM το 1999. Η ταινία παρουσιάστηκε σε μια ανοιχτή ματ παρουσίαση πλήρους οθόνης και περιελάβανε ένα θεατρικό τρέιλερ και ένα βιβλίο "Making Of". Το DVD κυκλοφόρησε ξανά το 2007 με ένα φακοειδές εξώφυλλο.
Στις 8 Οκτωβρίου 2013, η ταινία κυκλοφόρησε ξανά σε DVD και Blu-ray σε μία συσκευασία που περιείχε και τις έξι ταινίες Η κούκλα του σατανά.
Στις 18 Οκτωβρίου 2016, οι Scream Factory και MGM κυκλοφόρησαν ξανά την ταινία σε ένα ολοκαίνουργιο Blu-ray συλλεκτικής έκδοσης.
Υποδοχή
Ο ιστότοπος συλλογής κριτικών, Rotten Tomatoes, αναφέρει ότι το 71% των 48 κριτικών έδωσαν θετική κριτική στην ταινία, με μέση βαθμολογία 6,31 στα 10. Η συναίνεση των κριτικών του ιστότοπου αναφέρει: "Η κούκλα του σατανά περιστασιακά σκοντάφτει ανάμεσα στην κωμωδία και τον τρόμο, αλλά το πραγματικά ανατριχιαστικό τέρας της ταινίας και η επιδέξια κατεύθυνση του Τομ Χόλαντ κάνουν αυτή την ταινία να ξεχωρίζει στο ράφι." Στο Metacritic, η ταινία έχει μέση σταθερή βαθμολογία 58 στα 100, με βάση 12 κριτικούς, δείχνοντας γενικά "μέσες κριτικές". Το κοινό που ερωτήθηκε από το CinemaScore έδωσε στην ταινία μια μέση βαθμολογία "B" σε κλίμακα A + έως F.
Ο Ρότζερ Έμπερτ έδωσε την ταινία 3 στα 4 αστέρια, αποκαλώντας την "χαρούμενα ενεργητική ταινία τρόμου". Ο Κάρι Τζέιμς από τους The New York Times την επαίνεσε ως "ένα έξυπνο, παιχνιδιάρικο θρίλερ», προσθέτοντας, "είναι η εξυπνάδα και η γρήγορη δράση που μας κρατά μακριά από την επιφύλαξη, ανεξάρτητα από το πόσο προβλέψιμη είναι η πλοκή." Το περιοδικό Variety χαρακτήρισε την ταινία "σχεδόν διαμάντι", επαινώντας την "εντυπωσιακή σκηνοθετική ικανότητα" του Τομ Χόλαντ και τους ηθοποιούς για τη διατήρηση "φυσιολογικών εκφράσεων κατά τη διάρκεια αυτών των εξωφρενικών γεγονότων".
Αμφισβήτηση
Κατά τη διάρκεια της αρχικής κυκλοφορίας, ένα μεγάλο πλήθος διαδηλωτών σχηματίστηκε στην κύρια είσοδο του MGM ζητώντας την απαγόρευση της ταινίας, επειδή, ισχυρίστηκαν, θα υποκινούσε βία στα παιδιά. Τοπικοί δημοσιογράφοι από δύο τηλεοπτικούς σταθμούς μετέδιδαν ζωντανά τη σκηνή. Ο παραγωγός, Ντέιβιντ Κρίσνερ, παρακολουθούσε την διαδήλωση στην τηλεόραση και ενοχλήθηκε. Ο Τζέφρι Χίλτον, ο οποίος εργαζόταν στο γραφείο του Κρίσνερ στην MGM, δήλωσε ότι θα μπορούσε να σταματήσει την ενόχληση σε 10 λεπτά. Ενώ ο Κρίνσερ παρακολουθούσε από την ασφάλεια του γραφείου του, ο Χίλτον μίλησε με τον αρχηγό της ομάδας και κούνησε το χέρι του. Η ομάδα διασκορπίστηκε αμέσως. Ο Χίλτον δεν αποκάλυψε στον Κίρσνερ αν ήταν απειλή ή απλή διπλωματία αυτή που διέλυσε την διαδήλωση.
Παρά τη διπλωματία του Χίλτον, η σειρά ταινιών μαστίζεται από κατηγορίες για υποκίνηση βίας στα παιδιά. Η ταινία, Η Κούκλα Του Σατανά 3 αναφέρεται ως «έμπνευση» για δύο δολοφονίες, οι οποίες έλαβαν χώρα στο Ηνωμένο Βασίλειο τον Δεκέμβριο του 1992 και τον Φεβρουάριο του 1993: η δολοφονία της Σουζάν Κάπερ και η δολοφονία του Τζέιμς Μπέλκερ. Στην υπόθεση της Σούζαν Κάπερ, η 16χρονη αναγκάστηκε να ακούσει ηχογραφήσεις του δολοφόνου της, ο οποίος επαναλάμβανε τη φράση "Είμαι ο Τσάκι, θέλεις να παίξουμε;" Ο Τόμ Χόλαντ, μιλώντας και για τις δύο δολοφονίες, υπερασπίστηκε την ταινία, δηλώνοντας ότι οι θεατές των ταινιών τρόμου θα μπορούσαν να επηρεαστούν από το περιεχόμενό τους μόνο εάν «οι ίδιοι δεν ήταν ψυχολογικά ισορροπημένοι από την αρχή».
Σίκουελς
Την ταινία ακολούθησαν τα σίκουελς: Η κούκλα του σατανά 2 (1990), Η κούκλα του σατανά 3 (1991), Η Νύφη Του Τσάκι (1998), Ο Γιος Του Τσάκι (2004), Η Κατάρα Του Τσάκι (2013), Η Επιστροφή Του Τσάκι (2017) και Η Κούκλα Του Σατανά (2019). Όλες οι ταινίες ανήκουν στη σειρά ταινιών Η κούκλα του σατανά.
Παραπομπές
Κατηγορία:Αμερικανικές ταινίες Κατηγορία:Ταινίες του 1988 Κατηγορία:Αγγλόφωνες ταινίες Κατηγορία:Ταινίες παραγωγής United Artists Κατηγορία:Αμερικανικές ταινίες μυστηρίου Κατηγορία:Αμερικανικές ταινίες τρόμου Κατηγορία:Αμερικανικές ταινίες ψυχολογικού τρόμου Κατηγορία:Αμερικανικές υπερφυσικές ταινίες τρόμου Κατηγορία:Ταινίες γυρισμένες στο Σικάγο Κατηγορία:Κούκλες στη μυθοπλασία Κατηγορία:Ταινίες τρόμου σλάσερ Κατηγορία:Ταινίες τρόμου
Φιλ Μέρφι
Ο Φίλιπ Ντάντον Μέρφι (αγγλικά: Philip "Phil" Dunton Murphy, 16 Αυγούστου 1957), είναι Αμερικανός πολιτικός, τραπεζίτης και διπλωμάτης, που υπηρετεί ως 56ος Κυβερνήτης του Νιου Τζέρσεϊ από το 2018. Είναι μέλος του Δημοκρατικού Κόμματος.
Προηγουμένως υπηρέτησε ως Πρέσβης των Ηνωμένων Πολιτειών στη Γερμανία από το 2009 έως το 2013, καθώς και ως Επικεφαλής Οικονομολογός του Δημοκρατικού Κόμματος από το 2006 έως το 2009.
Επίσης εργάστηκε ως διοικητικό στέλεχος της επενδυτικής τράπεζας Goldman Sachs επί 23 χρόνια. Η προσωπική περιουσία του, υπολογίζεται ότι ξεπερνάει τα 55 εκατομμύρια δολάρια ($).
Στις Κυβερνητικές εκλογές του 2017 στο Νιου Τζέρσεϊ εξελέγη 56ος Κυβερνήτης του Νιου Τζέρσεϊ, νικώντας την τότε Ρεπουμπλικανή ανθυποψήφιά του Κιμ Γκουαντάνιο, με ποσοστό 56.1% έναντι 41.8%. Ο Μέρφι κατάφερε να επανεκλεγεί το 2021, κερδίζοντας με μικρή πλειοψηφία τον Ρεπουμπλικανό ανθυποψήφιό του Τζακ Τσιαταρέλι με 50.2% έναντι 49.0%.
Παραπομπές
Κατηγορία:Κυβερνήτες του Νιου Τζέρσεϊ Κατηγορία:Πολιτικοί του Δημοκρατικού Κόμματος (ΗΠΑ) Κατηγορία:Αμερικανοί πολιτικοί Κατηγορία:Αμερικανοί διπλωμάτες Κατηγορία:Αμερικανοί τραπεζίτες Κατηγορία:Αμερικανοί οικονομολόγοι
Θεκουέ
H Θεκουέ ή Θεκωέ (σημερινή Τουκού, Tuqu', تقوع) είναι μια παλαιστινιακή πόλη στο Κυβερνείο της Βηθλεέμ, που βρίσκεται 12 χλμ νοτιοανατολικά της Βηθλεέμ στη Δυτική Όχθη. Η πόλη είναι χτισμένη δίπλα στο Βιβλικό έδαφος της Θεκουέ, σήμερα επισήμως γνωστό ως Κιρμπέτ Τουκού (Khirbet Tuqu’), από το οποίο παίρνει το όνομά της. Η σημερινή πόλη περιλαμβάνει τρεις συνολικά τοποθεσίες: Κιρμπέτ Αντ Νταΐρ (Khirbet Ad Deir), Αλ Χαλκούμ (Al Halkoom) και Κιρμπέτ Τουκού (Khirbet Tuqu). Σύμφωνα με το Παλαιστινιακό Κεντρικό Γραφείο Στατιστικής (Palestinian Central Bureau of Statistics / PCBS), η Θεκουέ είχε πληθυσμό 8,881 το 2007.
Βιβλική αναφορά
Σύμφωνα με τις βιβλικές πηγές, οι Εφραθίτες από τη Βηθλεέμ και οι Καλαβίτες από τη Χεβρώνα ίδρυσαν την Θεκουέ. Ο Σαμουήλ μιλά για μια «σοφή γυναίκα» της Θεκουέ στην εποχή του Δαβίδ. Ο Βασιλιάς Ροβοάμ οχύρωσε την πόλη και την κατέστησε στρατηγικά σημαντική. Οι άνθρωποι της Θεκουέ που επέστρεψαν από τη Βαβυλώνα ήταν Καλαβίτες και συμμετείχαν στην ανοικοδόμηση των τειχών της Ιερουσαλήμ (Νεεμίας 3:5,27).
Το Αμώς 1:1 περιγράφει τον ομώνυμο προφήτη ως καταγόμενο από την Θεκουέ.
Ελληνιστική περίοδος
Κατά τη διάρκεια της Μακκαβικής Επανάστασης οχυρώθηκε από τον Έλληνα στρατηγό Βακχίδη (Bacchides) (Ιώσηπος, Ant. XIII, 15).
Ρωμαϊκή περίοδος
Ο Iώσηπος αναφέρει και πάλι την Θεκουέ σε σχέση με τον Πρώτο Εβραϊκό - Ρωμαϊκό Πόλεμο (Ζωή 420, Πόλεμος IV, 518). Ο Ευσέβιος επίσης για την ίδια εποχή αναφέρει ένα χωριό με το όνομα Θεκουέ (Onomasticon 98:17). Η Θεκουέ επίσης αναφέρεται και απο Βυζαντινές πηγές.
Πρώιμη Μουσουλμανική περίοδος
Η Θεκουέ καταλήφθηκε από τον Αραβικό Μουσουλμανικό στρατό κατά τη διάρκεια της μουσουλμανικής κατάκτησης της Συρίας και με την πάροδο του χρόνου, αρκετοί από τους κατοίκους του μετατράπηκαν στο Ισλάμ. Υπήρχε μια σημαντική νομαδική παρουσία Βεδουίνω ν κοντά στο χωριό.
Περίοδος σταυροφόρων και Αγιουβίδων
Η Θεκουέ ήταν γνωστή ως "Καζάλ Τέκουε" από τους Σταυροφόρους που κατέκτησαν την Παλαιστίνη το 1099. Οι χριστιανοί κάτοικοί της υποδέχτηκαν τους Σταυροφόρους. Ο μεσαιωνικός χρονογράφος Γουλιέλμος της Τύρου αναφέρει ότι οι Χριστιανοί του χωριού βοήθησαν τους Σταυροφόρους κατά τη διάρκεια της πολιορκίας της Ιερουσαλήμ το 1099, οδηγώντας τους σε τοπικές υδάτινες πηγές και πηγές τροφίμων. Πολλοί από τους χωρικούς προσχώρησαν επίσης στον στρατό των Σταυροφόρων.
Το 1108, ο Ρώσος Ηγούμενος Δανιήλ ο Ταξιδιώτης (Daniel the Traveller) σημείωσε ότι η Καζάλ Τεκουέ ήταν "ένα πολύ μεγάλο χωριό" με μικτό χριστιανικό και μουσουλμανικό πληθυσμό. Το χωριό παραχωρήθηκε από τον Βασιλιά Φούλκων και τη Βασίλισσα Μελισσάνθη στους ιερείς του Αγίου Τάφου το 1138 σε αντάλλαγμα για τη Βηθανία, μία παραχώρηση που επιτρέπει στους κατοίκους να συλλέγουν άσφαλτο και αλάτι από τις ακτές της Νεκράς Θάλασσας. Ο πληθυσμός της περιοχής περιλάμβανε δουλοπάροικους (Villein) που αποτελούνταν απο ντόπιους χριστιανούς και μουσουλμάνους, οι τελευταίοι ήταν εξισλαμισμένοι πρώην χριστιανοί, και προφανώς επίσης πρόσφατοι Φράγκοι (δυτικοευρωπαίοι) έποικοι, με τους Βεδουίνους να ζουν έξω από το χωριό.
Τα ερείπια ενός κάστρου, ενός φραγκικού αρχοντικού από εκείνη την περίοδο, βρίσκονται στο Κιρμπάτ Τεκουέ στην άκρη του βιβλικού και βυζαντινού αρχαιολογικού αναχώματος.
Οι δυνάμεις του Ζενγκίντ κατέλαβαν την Καζάλ Τεκουά το 1138. Οι Ναΐτες Ιππότες υπό τον Ροβέρτο Α΄ της Βουργουνδίας κατάφεραν να ανακτήσουν εύκολα την πόλη, αλλά βίωσαν την πρώτη τους στρατιωτική ήττα όταν οι δυνάμεις του Ζενγκίντ αντεπιτέθηκαν, αφήνοντας την περιοχή μεταξύ της πόλης και της Χεβρώνας «σκορπισμένη απο σώματα Ναϊτών» σύμφωνα με τον Γουλιέλμο της Τύρου. Αναφέρει πως η ήττα των Ναϊτών ευθύνεται στην αποτυχία τους να διώξουν τις μουσουλμανικείς δυνάμεις επιτρέποντάς τους να συγκεντρωθούν λίγο έξω από την Καζάλ Τεκουέ.
Οθωμανική περίοδος
εναλλ.=Γενική όψη της περιοχής. Ο Ισραηλινός οικισμός Τέκοα βρίσκεται μπροστά, ενώ η Θεκουέ φαίνεται ακριβώς πίσω και αριστερά του οικισμού. Στα δεξιά βρίσκεται το χωριό Κιρμπέτ αλ-Ντεϊρ, μέρος του δήμου Τούκου.|μικρογραφία|Γενική όψη της περιοχής. Ο Ισραηλινός οικισμός Τέκοα βρίσκεται μπροστά, ενώ η Θεκουέ φαίνεται ακριβώς πίσω και αριστερά του οικισμού. Στα δεξιά βρίσκεται το χωριό Κιρμπέτ αλ-Ντεϊρ, μέρος του δήμου Τουκού. Η Θεκουέ όπως και ολόκληρη η Παλαιστίνη, ενσωματώθηκε στην Οθωμανική Αυτοκρατορία το 1517. Σύμφωνα με μια οθωμανική απογραφή το 1526, 82 οικογένειες ζούσαν στο χωριό, 55 από τις οποίες ήταν χριστιανοί. Το 1596 το χωριό εμφανίστηκε στα οθωμανικά φορολογικά μητρώα ως Ναχιγές, λίουα (λάβαρο) της Δύναμης του Κουντς ( sepāh-e qods, Quds Force). Είχε πληθυσμό 62 μουσουλμανικών νοικοκυριών και πέντε χριστιανικών νοικοκυριών. Οι χωρικοί πλήρωσαν φόρους για το σιτάρι, το κριθάρι, τις ελιές, τα αμπέλια ή τα οπωροφόρα δέντρα και τις αίγες ή τις κυψέλες, συνολικά 27.000 Ακτσές (akçe). Όλα τα έσοδα πήγαν σε ένα βακούφι.
Η πλειοψηφία των χριστιανών κατοίκων της Θεκουέ μετανάστευσε στη Βηθλεέμ τον 18ο αιώνα. Οι χριστιανοί μετανάστες της Θεκουέ σχημάτισαν τη συνοικία Qawawsa της Βηθλεέμ.
Ο Γάλλος εξερευνητής Βίκτωρ Γκιουέριν επισκέφτηκε το μέρος το 1863 και περιέγραψε την εύρεση των απομειναρίων μιας εκκλησίας και μιας οκταγωνικής βαπτιστικής κολυμβήθρας.
Η Έρευνα της Παλαιστίνης (Survey of Palestine) απο το Ταμείο Εξερεύνησης της Παλαιστίνη ς (Palestine Exploration Fund - Βρετανικός σύλλογος του Λονδίνου) το 1883 αναφέρει ότι η Θεκουέ "φαίνεται να ήταν μεγάλη και σημαντική στα χριστιανικά χρόνια. Κατοικείται ακόμη από λίγα άτομα που ζουν στις σπηλιές [...]".
Μετά το 1967
Μετά τον Πόλεμο των Έξι Ημερών το 1967, η Θεκουέ τέθηκε υπό την κατοχή του Ισραήλ, παραμένοντας έτσι μέχρι σήμερα. Ο πληθυσμός στην απογραφή του 1967 που διενήργησαν οι ισραηλινές αρχές ήταν 1.362.
Με τα χρόνια, το Ισραήλ κατάσχεσε 1436 δουνάμια (σκάλες) της γης της Θεκουέ για την κατασκευή τριών ισραηλινών οικισμών: Τεκόα, Μίτζπε Σαλέμ και ένα θέρετρο, Μετζόκε Ντραγκότ. Επιπλέον, οι έποικοι έχουν κατασκευάσει διάφορα φυλάκια.
Τον Μάιο του 2001, μετά τη δολοφονία δύο Εβραίων Ισραηλινών αγοριών έξω από τον κοντινό ισραηλινό οικισμό Τεκόα, η Θεκουέ σφραγίστηκε προσωρινά από τον Ισραηλινό Στρατό. Κατά συνέπεια, οι κάτοικοι δεν μπόρεσαν να φτάσουν στη δουλειά τους στη Βηθλεέμ και το Ισραήλ, και οι βοσκοί δεν μπορούσαν να φτάσουν σε βοσκότοπους έξω από το χωριό.
Οικονομία
Η γεωργία, ιδίως η κτηνοτροφία, κυριαρχούν στην οικονομία της Θεκουέ. Τα γαλακτοκομικά προϊόντα παράγονται και πωλούνται σε τοπικές αγορές και στη Βηθλεέμ. Η βιομηχανία είναι ουσιαστικά ανύπαρκτη, αν και στην πόλη υπάρχει ένα λατομείο πέτρας και τούβλου. Η ανεργία είναι υψηλή στο 50% περίπου και οφείλεται κυρίως στους ισραηλινούς περιορισμούς στην κυκλοφορία και την πρόσβαση στην αγορά εργασίας στο Ισραήλ, ως αποτέλεσμα της Δεύτερης Ιντιφάντα (האינתיפאדה השנייה) μεταξύ 2000-2004.
Όσο για το 2008, περίπου το 45% του εργατικού δυναμικού της Θεκουέ απασχολούνταν στην ισραηλινή αγορά εργασίας, ενώ το 30% εργαζόταν στη γεωργία. Το υπόλοιπο της οικονομικής δραστηριότητας χωρίστηκε μεταξύ της απασχόλησης στην παλαιστινιακή κυβέρνηση ή του εμπορίου και των υπηρεσιών. Έχουν καταβληθεί προσπάθειες για την προσέλκυση τουριστών. Ένα δημοτικό κέντρο χτίστηκε κοντά στα ερείπια βυζαντινής εκκλησίας στη Θεκουέ. Η Θεκουέ είναι γνωστή για τα λαχανικά της.
Στην αρχαιολογία
εναλλ.=Τριγλωσσική πινακίδα σήμανσης για είσοδο στην Θεκουέ (Teqoa').|μικρογραφία|Τριγλωσσική πινακίδα σήμανσης για είσοδο στην Θεκουέ (Teqoa'). Η Θεκουέ, η πόλη γνωστή από την Παλαιά Διαθήκη, την Εβραϊκή Βίβλο και άλλες κλασικές αρχαίες πηγές, ταυτίστηκε με την Kιρμπέτ Tεκουά ("ερείπια της Τεκουά"), η οποία βρίσκεται 5 μίλια (8 χλμ.) Νότια της Βηθλεέμ, επίσης γνωστή και ως Κιρμπέτ αλ Τουκού. Η τοποθεσία βρίσκεται περίπου δύο χιλιόμετρα ανατολικά της σύγχρονης Τουκού.
Ανασκαφές
Διάφορα ερείπια εμφανίστηκαν στον χώρο στα μέσα του 19ου αιώνα. Σε αυτά περιλαμβάνονται τα τείχη σπιτιών, στέρνες, σπασμένοι κίονες και σωροί από οικοδομικές πέτρες, μερικές από τις οποίες είχαν "λοξά άκρα" που υποτίθεται ότι υποδεικνύουν αρχαία εβραϊκή καταγωγή.
Η Θεκουέ έχει ανασκαφεί από τους Μάρτιν Χέικσεν (1968), Τζον Τζ. Ντέιβις (1970) και Σάιφ αλ-Ντιν Χαντάντ (1981). Οι κύριες περίοδοι κατοίκησης που αποκαλύφθηκαν από τις αρχαιολογικές ανασκαφές είναι η Εποχή του Σιδήρου και η Βυζαντινή περίοδος. Eπίσης βρέθηκαν ελάχιστα στοιχεία απο την Περσική, την Πρώιμη και την Ύστερη Ρωμαϊκή περίοδο.
Απομεινάρια βυζαντινής περιόδου
Η Βίβλος υποδεικνύει τον Θεκουέ ως τη γενέτειρα του προφήτη Αμώς, και από τον 4ο αιώνα μ.Χ. ένας τάφος που φέρεται να είναι δικός του, λέγεται ότι ήταν ορατός στο χωριό. Ένα παρεκκλήσι που χτίστηκε πάνω από τον τάφο μαρτυρείται τον 6ο αιώνα και αναφέρεται ξανά τον 8ο. Τα ερείπια αποτελούνται από μια διπλή σπηλιά με ψηφιδωτά δάπεδα μαζί με μία κολυμβήθρα. Ένα μονοφυσιτικό μοναστήρι βρίσκεται κοντά στον τάφο. Βρέθηκαν επίσης βυζαντινά κεραμικά. Τα ερείπια της βυζαντινής εκκλησίας και του μοναστηριού είναι ακόμη ορατά.
Όταν ο Βίκτωρ Γκερίν επισκέφθηκε το χώρο το 1863, περιέγραψε τα ερείπια μιας σχεδόν εντελώς κατεστραμμένης εκκλησίας, και μια οκταγωνική κολυμβήθρα βαπτίσματος, σκαλισμένη από ένα μονολιθικό τετράγωνο κοκκινωπού ασβεστόλιθου, με ένα μέτρο και δέκα εκατοστά βάθος και ένα μέτρο και τριάντα εκατοστά διάμετρο. Σε διαφορετικές πλευρές του οκταγώνου οι σταυροί ήταν σκαλισμένοι. Στο κάτω μέρος της βαπτιστικής κολυμβήθρας το νερό έτρεχε από ένα άνοιγμα σε μια δεξαμενή.
Παραπομπές
Κατηγορία:Πόλεις της Παλαιστίνης Κατηγορία:Βιβλικές τοποθεσίες Κατηγορία:Αρχαίο Ισραήλ και Ιουδαία
Ιερά Μητρόπολις Τριμυθούντος
Η Ιερά Μητρόπολις Τριμυθούντος είναι μια από τις Μητροπόλεις της Εκκλησίας της Κύπρου. Είναι ιδιαιτέρως γνωστή από τον Άγιο Σπυρίδωνα, επίσκοπο Τριμυθούντος τον Θαυματουργό. Έδρα της είναι η ομώνυμη κωμόπολη με το όνομα Τριμυθούς, γνωστή ως Τρεμετουσιά, η οποία από το 1974 βρίσκεται στα κατεχόμενα από τους Τούρκους εδάφη (Erdemli/Tremeşe). Σημερινός Μητροπολίτης είναι, από τις 21 Ιουλίου 2007, ο κ. Βαρνάβας (Σταυροβουνιώτης).
Ιστορικά στοιχεία
Η Επισκοπή Τριμυθούντος υπήρχε από αρχαιοτάτων χρόνων, και φαίνεται πως ήταν από τις πρώτες Επισκοπές στην Κύπρο.
Άγιος Σπυρίδων
thumb|right|220px|Άγιος Σπυρίδων, Επίσκοπος Τριμυθούντος
Γνωρίζουμε ότι η επισκοπή υπήρχε από το 325 μ.Χ., διότι ο τότε Επίσκοπος Άγιος Σπυρίδων συμμετείχε στην Α' Οικουμενική Σύνοδο στη Νίκαια, εκπροσωπώντας την Επισκοπή του, όπου και θαυματούργησε. Ο Σπυρίδων είναι ένας από τους μεγαλύτερους θαυματουργούς αγίους της Ορθοδόξου Εκκλησίας. Οι ορθόδοξες εικόνες του τον παρουσιάζουν με δύο κυρίως χαρακτηριστικά: το πρώτο είναι ο σκούφος που φορεί στο κεφάλι του, ο οποίος δείχνει την εν κόσμω ιδιότητά του, αυτή του βοσκού. Το δεύτερο χαρακτηριστικό είναι ότι κρατά ένα κεραμίδι από το οποίο βγαίνει φωτιά προς τα πάνω και νερό προς τα κάτω, θυμίζοντας το μεγάλο θαύμα που έκανε στην Α' Οικουμενική Σύνοδο με το κεραμίδι, δείχνοντας την Τριαδικότητα του Ενός Θεού.
Στην κατεχόμενη σήμερα Τριμυθούντα (Τρεμετουσιά, Erdemli/Tremeşe) στην Κύπρο, υπάρχει και ομώνυμος Ναός και Ιερά Μονή. Εκεί βρισκόταν το άφθαρτο λείψανό του, το οποίο βρίσκεται στην Κέρκυρα και θαυματουργεί μέχρι σήμερα. Αξιοσημείωτο είναι ότι στο λείψανό του υπάρχει και ο σκούφος του Αγίου, ο οποίος καταμαρτυρεί ότι όντως, ενώ ήταν Επίσκοπος, συνήθιζε να φορεί ταπεινά ενδύματα.
Φραγκοκρατία ως τον 20ό αιώνα
Η Επισκοπή φαίνεται πως είχε πάψει να υπάρχει μάλλον την εποχή της Φραγκοκρατίας (1192 - 1571) στην Κύπρο, επειδή τότε (1222) οι Λατίνοι μείωσαν τις ήδη υπάρχουσες 14 Ορθόδοξες Επισκοπές σε μόνο 4, στην προσπάθειά τους να εξαλείψουν την Ορθοδοξία από το νησί.
Από τότε, ίσως κατά καιρούς η Επισκοπή να είχε τιτουλάριους Επισκόπους Τριμυθούντος, βοηθούς του Αρχιεπισκόπου ή με άλλα εκκλησιαστικά ή ποιμαντικά καθήκοντα. Στην πρόσφατη ιστορία της Κύπρου (μέχρι το 2007), φαίνεται να υπάρχει Χωρεπίσκοπος Τριμυθούντος, ο οποίος είναι βοηθός του Αρχιεπισκόπου Κύπρου. Οι δύο πιο πρόσφατοι είναι οι Χωρεπίσκοποι Γεώργιος (1959-1967, οπότε και ενθρονίσθηκε Μητροπολίτης Νικαίας της Εκκλησίας της Ελλάδος) και Βασίλειος (1996-2007, οπότε και ενθρονίσθηκε Μητροπολίτης Κωνσταντίας της Εκκλησίας της Κύπρου).
Η Μητρόπολη σήμερα
Σήμερα, η Ιερά Μητρόπολις Τριμυθούντος έχει προσωρινώς την έδρα της στην κωμόπολη του Ιδαλίου (σήμερα γνωστό ως Δάλι), όπου βρίσκεται και ο Καθεδρικός Ναός της Παναγίας της Ευαγγελίστριας, μέχρι την απελευθέρωση της κανονικής της έδρας, της Τριμυθούντας. Κατά την ανασύσταση, η Επισκοπική της Περιφέρεια συγκροτήθηκε από ενορίες και Ιερές Μονές οι οποίες ανήκαν προηγουμένως στην Ιερά Αρχιεπισκοπή Κύπρου και την Επισκοπή Κιτίου. Ο Επίσκοπος της Μητρόπολης φέρει τον τίτλο Πανιερώτατος Μητροπολίτης Τριμυθούντος και Πρόεδρος Λευκάρων.
Δραστηριότητες
Η Μητρόπολη δραστηριοποιείται σε διάφορους τομείς της θρησκευτικής ζωής του τόπου κυρίως μέσα στα όρια της εκκλησιαστικής περιφέρειάς της. Το κύριο της έργο επικεντρώνεται στους τομείς της εξομολόγησης, κατηχητικής κίνησης, οργάνωσης διαφόρων ομιλιών, κατασκηνωτικών περιόδων για μαθητές σχολείου, χορωδία βυζαντινής μουσικής κ.λπ. Προς το παρόν, οι κατασκηνώσεις γίνονται στον Σαϊττά στους χώρους της Ιεράς Μητροπόλεως Κιτίου μέχρις ότου τα έργα κατασκευής ιδιόκτητων κατασκηνωτικών χώρων αποπερατωθούν. Επίσης, η χορωδία βυζαντινής μουσικής η οποία διευθύνεται από προσοντούχο μουσικοδιδάσκαλο δραστηριοποιείται με διάφορες εκδηλώσεις καθώς επίσης και με μαθήματα βυζαντινής μουσικής.